	[image: image1.png]



	                                          ROMÂNIA
                             JUDEŢUL HUNEDOARA
                                 CONSILIUL LOCAL
                           AL MUNICIPIULUI LUPENI

	[image: image2.wmf] 




	
	
	


Anexa nr. 1 la Hotărârea nr. 94/2022  
	Planul Național de Redresare și Reziliență

Componenta C10 – Fondul Local
Anexă la Ghidul specific

	Model F



NOTĂ DE FUNDAMENTARE
Pentru proiectul Construirea de locuințe pentru tineri
 în Municipiul Lupeni, Județul Hunedoara
	
	Planului Național de Redresare și Reziliență, 
Componenta 10 – Fondul Local 

Investiția I2 – Construire de locuințe nZEB plus pentru tineri
	Titlu apel proiect

PNRR/2022/C10/I.2
Construire de locuințe nZEB plus pentru tineri

	1.
	Descrierea pe scurt a situației actuale (date statistice, elemente specifice, etc.)
	Municipiul Lupeni este situat în Județul Hunedoara, la 20 de km Sud-Vest de Petroșani. Este situat în partea de Vest a depresiunii Văii Jiului, la o distanță de 18 km față de Petroșani și circa 110 km de Deva. Suprafața totală a Municipiului Lupeni este de 77,73 km2 reprezentând aproximativ 1,1% din suprafața totală a Județului Hunedoara și 0,07% din suprafața regiunii Transilvania.
Municipiul Lupeni a înregistrat o tendință de creștere a populației în intervalul de timp calculat de la data ultimului recensământ al populației și locuințelor (2011) până în anul 2021, de la 23.390 locuitori până la 25.375 locuitori, creștere cu 8,49% pusă pe fondul dezvoltării localității și creșterii nivelului de trai al locuitorilor. Cu toate acestea, Municipiul Lupeni este în continuare o comunitate puternic afectată de transformările industriale care au avut loc după Revoluția din 1989, trecând printr-un amplu proces de restructurare economică, în urma căruia pe raza localității au apărut comunități marginalizate. Astfel, una dintre principalele comunități marginalizate din Municipiul este amplasată în cartierele Tineretului, Viitorului, Ștefan, Bărbăteni, Revoluției și Zona "Colonia LIDL" din cartier Braia. Comunitatea vizată vizata este formată din 960 persoane, din care 381 de etnie romă. Principalele probleme identificate in urma Analizei comunității marginalizate și care justifica intervențiile sunt: majoritatea persoanelor trăiesc sub nivelul de sărăcie fiind afectate de deprivare materială severă; nevoia de instruire și educație atât în rândul minorilor cât și în rândul tinerilor și adulților; nevoia de integrare socială și profesională a majorității membrilor comunității; gradul foarte scăzut de ocupare (nevoia acută și cronică de locuri de muncă) în comunitate; nevoia de încurajare a spiritului antreprenorial în cadrul comunității; nevoia de asistență socială și medicală a majorității membrilor comunității marginalizate; nevoia de îmbunătățire a condițiilor de locuit-ca suprafață și acces la utilități; nevoia de reglementare a actelor, documentelor membrilor comunității; nevoia de combatere a discriminării, promovare a multiculturalismului si creșterii stimei de sine în cadrul membrilor comunității, mai ales la femei si copii.

Zonele sunt identificate ca fiind marginalizate și în Atlasul Zonelor Urbane Marginalizate, 38,15% din populația zonei fiind încadrată în risc de sărăcie și excluziune socială.
Atlasul Zonelor Urban Marginalizate cuantifică următorii parametri la nivelul Municipiului Lupeni: populație în zone dezavantajate pe locuire 2,64% (617 persoane), populație în zone dezavantajate pe ocupare 23,02% (5.384 persoane), populație în zone dezavantajate pe capital uman 17,43% (4.077 persoane), populație în zone marginalizate 16,06% (3.756 persoane), populație în zone cu instituții sau sub 50 de locuitori 0,92% (22 persoane).

	2.
	Necesitatea și oportunitatea investiției pentru care se aplică
	Investiția pentru care se aplică presupune: 
· Construirea a 6 module de locuințe, urmând proiectul tip MDLPA, cu regim de înălțime P+1E+M, a câte 6 apartamente/modul, suprafață totală desfășurată 462,24 metri pătrați, în care vor locui în medie 12 persoane/modul, rezultând un număr total de 72 beneficiari (tineri aparținând categoriilor defavorizate, aflați în risc de sărăcie și de marginalizare); investiția va fi localizată pe terenul cu numărul cadastral 63453, în suprafață de 277.866 mp, aflați în domeniul public al Municipiului Lupeni, în intravilan, teren care va fi dezmembrat ulterior construirii locuințelor.
Necesitatea investiției este justificată de următoarele considerente:
· existența unor comunități urbane marginalizate, în risc de excluziune socială, care se confruntă cu probleme severe privind sărăcia și accesul la educație;

· existența unui risc crescut de segregare în rândul comunității locale din Municipiul Lupeni și de adâncire a diferențelor sociale între locuitorii din zona marginalizată și cei din restul municipiului;
· existența unui număr ridicat de cereri pentru locuințe adresate Primăriei Municipiului de către persoane tinere, cu vârsta sub 35 de ani, care provin din comunități marginalizate.
Oportunitatea investiției este dată de faptul că există posibilitatea rezolvării problemelor cu fondul locativ pentru tinerii din comunități marginalizate și aflați în situații de sărăcie extremă, prin utilizarea fondurilor nerambursabile alocate prin PNRR, Investiția 2.

	3.
	Corelarea cu proiecte deja implementate la nivel local
	La nivelul Municipiului Lupeni a fost implementat proiectul „BAHTALO! Împreună combatem sărăcia și discriminarea”, cod SMIS 115093, finanțat prin POCU 2014-2020, Componenta 1 (Dezvoltare Locală Integrată (DLI 360*) în comunitățile marginalizate în care există populație aparținând minorității rome - Regiuni mai puțin dezvoltate, proiect dedicat comunităților marginalizate cărora li se adresează și proiectul de față. În cadrul proiectului au fost sprijinite măsuri de incluziune socială, sprijinirea și creșterea accesului și participării la educația timpurie, pentru 150 de copii romi, sprijin pentru accesul și menținerea pe piața forței de muncă și creșterea șanselor de ocupare pentru 670 de persoane aflate în situații de risc, îmbunătățirea și creșterea capacității de ocupare pe cont propriu și susținerea antreprenoriatului în cadrul comunității. Toate aceste măsuri de integrare a grupurilor marginalizate va fi completată în cazul proiectului de față prin asigurarea de condiții de locuire decente pentru tineri proveniți din cadrul comunității.

	4.
	Corelarea cu proiecte în curs de implementare de la nivel local
	La nivel local, investiția se corelează cu următoarele proiecte: 

· „Grădinița Viitorului - Reabilitare și echipare grădiniță și reabilitare alei de acces la grădiniță în zona dintre străzile Viitorului și Tineretului”, proiect finanțat prin Axa 13 a POR 2014-2020, având ca grup țintă elevi din zona urbană marginalizată căreia i se adresează și investiția de față;

· „Școala Gimnazială nr. 1 Lupeni - Reabilitare și echipare școală și reabilitare căi de acces la școală în zona dintre străzile Bisericii și Pădurarilor”, proiect finanțat prin Axa 13 a POR 2014-2020, având ca grup țintă elevi din zona urbană marginalizată căreia i se adresează și investiția de față.
Corelarea celor 2 proiecte de mai sus cu aplicația de față se reflectă în aceea că investițiile de mai sus se adresează comunităților urbane marginalizate din Municipiul Lupeni, adresându-se domeniului educației. Proiectul este complementar prin prisma faptului că asigură acces la condiții decente de locuire pentru populația marginalizată. Prin combinarea accesului la condiții de locuire, cu facilitățile în domeniul educațional create prin proiectele mai sus amintite se asigură premisele pentru copii de crește într-un mediu incluziv, și de a elimina astfel segregarea comunității pe criterii ce țin de clasă socială.
Astfel se asigură construirea de noi locuințe pentru tinerii din comunitățile marginalizate și grupurile vulnerabile, în concordanță cu dispozițiile Strategiei naționale a locuirii și ale planului de acțiune și totodată, prin proiectele complementare sunt asigurate măsuri de promovare a integrării sociale și economice a categoriilor vizate.

	5.
	Corelarea cu celelalte proiecte pentru care se aplică la finanțare
	UAT Municipiul Lupeni va propune spre finanțare în cadrul Componentei C10 din PNRR, următoarele tipuri de proiecte:
· Sisteme inteligente de management urban (sub-investiția 1.2 – sub-componenta TIC);
· Crearea de piste pentru biciclete pe o lungime de 7 km în municipiul Lupeni (sub-investiția 1-4);
· Achiziția și instalarea de stații de încărcare electrică pentru vehicule (investiția 2)

Toate proiectele, inclusiv cel de față presupun investiții prietenoase cu mediul, care nu produc prejudicii mediului înconjurător și care se aliniază politicilor europene în materie de sustenabilitate. Construcțiile vor respecta standardele nZEB plus și vor contribui la implementarea conceptului de comunitate sustenabilă, prin promovarea principiului DNSH. Locuințele nou-construite vor respecta obiectivul privind necesarul de energie primară cu cel puțin 20% mai mic decât cerința pentru clădirile al căror consum de energie este aproape egal cu zero conform orientărilor naționale, ceea ce se va asigura prin certificate de performanță energetică.

	6.
	Efectul pozitiv previzionat prin realizarea obiectivului de investiții
	Prin realizarea obiectivului de investiții se previzionează obținerea următoarelor beneficii:
· Asigurarea de condiții decente de locuire pentru tineri cu vârsta sub 35 de ani, provenind din comunități marginalizate din Municipiul Lupeni;
· Crearea premiselor pentru reducerea infracționalității și a migrației provenită din rândul comunităților marginalizate;
· Facilitarea inserției sociale pentru copii și tineri, inclusiv prin motivarea lor pentru integrarea în sistemul de educație, pe piața muncii și în societate.

	7.
	Modul de îndeplinire a condițiilor aferente investițiilor
	Proiectul propus îndeplinește condițiile prevăzute în Ghidul Solicitantului privind Investiția 2, astfel:
a) Asigurarea terenului necesar situat în intravilan - în caz de utilizare a proiectului tip - asigurarea terenului necesar situat în intravilan - minim 313 mp pentru un modul înșiruit, minim 373 mp pentru modul cuplat și minim 433 mp pentru amplasarea în mod izolat pe lot; în cazul în care nu se va utiliza proiectul tip - vor fi respectate reglementările urbanistice aplicabile pe terenul respectiv
Investiția va fi amplasată pe terenul cu numărul cadastral 63453, în suprafață de 277.866 mp, aflați în domeniul public al Municipiului Lupeni, în intravilan, teren care va fi dezmembrat ulterior construirii locuințelor. Modulele de câte 6 locuințe, conform proiectului tip vor fi amplasate în mod izolat pe teren, urmând ca pentru fiecare locuință să fie asigurată o suprafață minimă de 433 metri pătrați.
b) Minim 0,9% din bugetul total al proiectului trebuie să corespundă codului 055a - Alte tipuri de infrastructuri TIC (inclusiv resurse/echipamente informatice la scară mare, centre de date, senzori și alte echipamente wireless) care respectă criteriile de reducere a emisiilor de dioxid de carbon și criteriile de eficiență energetică (cu contribuție de 100% pe digital)
Locuințele vor fi prevăzute cu sisteme BMS, cu sisteme de supraveghere video și senzori de prezență valoarea acestora urmând să depășească 0,9% din bugetul total al proiectului.
c) Se va asigura o stație de reîncărcare a vehiculelor electrice (reîncărcare lentă) la cel puțin 12 unități de locuit construite pentru specialiști din sănătate și educație. Numărul total de stații de reîncărcare a vehiculelor electrice lente va fi de 83 unități. Ținta vizează locuințele de serviciu pentru specialiști din sănătate și învățământ.

Nu este cazul, investiția vizează locuințe pentru tineri, nu pentru specialiști din sănătate și educație
d) Noile unități de locuit vor fi conforme cu ținta privind atingerea pragului de minim 20% consum primar de energie mai mic în comparație cu cerințele privind construcțiile NZEB, stipulate în reglementările naționale. Acest consum de energie va fi reflectat în certificatele de performanță energetică.

Construcțiile vor respecta standardele nZEB plus și vor contribui la implementarea conceptului de comunitate sustenabilă, prin promovarea principiului DNSH. Locuințele nou-construite vor respecta obiectivul privind necesarul de energie primară cu cel puțin 20% mai mic decât cerința pentru clădirile al căror consum de energie este aproape egal cu zero conform orientărilor naționale, ceea ce se va asigura prin certificate de performanță energetică. Se va respecta proiectul tip pus la dispoziție de MDLPA.
e) UAT trebuie să fie inclusă în Atlasul zonelor marginalizate şi al dezvoltării umane locale din România, reactualiazat de către Ministerul Muncii și Solidarității Sociale, sau să fie incluse în lista UAT care cuprind așezări informale conform Fișei de date transmisă de către consiliile județene la MDLPA, conform prevederilor Ordinului MDLPA 3494 din 2020 (cuprinse în Anexa 3). În vederea corelării solicitărilor de finanțare cu versiunea reactualizată a Atlasului zonelor marginalizate şi al dezvoltării umane locale din România autoritățile administrației publice locale vor depune o declarație pe propria răspundere că pe teritoriul UAT au fost identificate comunități marginalizate în vederea preluării în Atlas:
UAT Municipiul Lupeni este inclusă în Atlasul Zonelor Urban Marginalizate cu următorii parametri: populație în zone dezavantajate pe locuire 2,64% (617 persoane), populație în zone dezavantajate pe ocupare 23,02% (5.384 persoane), populație în zone dezavantajate pe capital uman 17,43% (4.077 persoane), populație în zone marginalizate 16,06% (3.756 persoane), populație în zone cu instituții sau sub 50 de locuitori 0,92% (22 persoane). Din punct de vedere al tipurilor de comunități urbane marginalizate la nivelul Municipiului Lupeni se regăsesc: zone de tip ghetouri cu blocuri (2 zone identificate în cartier Braia), zone de tip ghetou în foste colonii de muncitori (3 zone identificate); zone de tip mahala cu case (1 zonă identificată). 
f) să prezinte în cadrul notei de fundamentare nevoia de locuințe pentru tineri din comunități marginalizate sau grupuri vulnerabile, precum și planul integrat de acțiune care va avea ca scop îmbunătățirea condițiilor de locuire pentru tinerii care provin din comunități și grupuri vulnerabile și pentru gospodăriile din care fac parte, inclusiv prin măsuri pentru integrarea socială și economică a grupurilor țintă, în conformitate cu cerințele prevăzute în cadrul jalonului 317. Structura documentului se află în Anexa 2.1. Conform cartografierii comunităților marginalizate și a criteriilor de identificare a grupurilor vulnerabile din cadrul Strategiei Naționale a Locuirii, tinerii beneficiari vor satisface cumulativ condiția de a proveni dintr-o comunitate marginalizată / grup vulnerabil (conform prevederilor Legii asistenței sociale nr. 292/2011, respectiv Legea nr. 116/2002 privind prevenirea și combaterea marginalizării sociale), să aibă între 18 și 35 ani, un venit pe membru de familie sub salariul mediu lunar pe economie, să nu dețină o locuință / să nu fi deținut o locuință, să trăiască în prezent în condiții de locuire precare / supraaglomerate. Criteriile vor lua în considerare, de asemenea, dacă tinerii au unul sau mai mulți copii aflați în îngrijire/care locuiesc în gospodărie. De asemenea, în cadrul planului integrat de acțiune vor fi prezentate măsurile prin care va fi combătută segregarea socială.

În cadrul prezentei note de fundamentare a fost prezentată necesitatea și oportunitatea realizării investiției de locuințe pentru tineri din comunități marginalizate sau grupuri vulnerabile. Detalii suplimentare sunt prezentate în Planul integrat de acțiune care are ca scop îmbunătățirea condițiilor de locuire pentru tinerii care provin din comunități și grupuri vulnerabile și pentru gospodăriile din care fac parte, inclusiv prin măsuri pentru integrarea socială și economică a grupurilor țintă. Tinerii care vor beneficia de locuințele construite vor satisface cumulativ condiția de a proveni dintr-o comunitate marginalizată / grup vulnerabil, de a avea între 18 și 35 ani, un venit pe membru de familie sub salariul mediu lunar pe economie, de a nu deține o locuință / de a nu fi deținut o locuință, de a trăi în prezent în condiții de locuire precare / supraaglomerate. Criteriile vor lua în considerare, de asemenea, dacă tinerii au unul sau mai mulți copii aflați în îngrijire/care locuiesc în gospodărie. De asemenea, în cadrul planului integrat de acțiune sunt prezentate măsurile prin care va fi combătută segregarea socială
În ceea ce privește indicatorii obiectivului de investiții, apreciem faptul că aceștia vor fi atinși după cum urmează:

· Număr de metri pătrați construiți locuințe pentru tineri din grupuri și comunități marginalizate: 2.773,44 mp
· Număr unități de locuit pentru tineri din grupuri și comunități marginalizate (6 module a câte 6 unități de locuit);
· Reducerea de energiei conform certificatului de performanta energetică: 20% față de cerințele nZEB.

	8.
	Descrierea procesului de implementare
	În ceea ce privește procesul de implementare a proiectului, acesta se va derula conform ciclului managementului de proiect.
Procesul de implementare presupune:
· Semnarea contractului de finanțare cu MDLPA;

· Organizarea achiziției serviciilor de proiectare tehnică (fazele Studiu de Fezabilitate, Proiect Tehnic și Asistență Tehnică din partea proiectantului);
· Derularea activităților de proiectare tehnică;
· Organizarea achiziției de execuție a lucrărilor;

· Construirea locuințelor, conform proiect tip MDLPA;
· Repartizarea locuințelor conform criteriilor prezentate mai sus;
· Asigurarea managementului proiectului;
· Asigurarea măsurilor de informare și publicitate.

	9.
	Alte informații
	Bugetul alocat realizării investiției este de nepoluante este de 2.202.111,36 euro fără TVA, asigurat în totalitate din prealocarea aferentă UAT Municipiul Lupeni. 

Lucrările de construcție vor fi încredințate prin licitație deschisă, transparentă, nediscriminatorie și necondiționată. 

UAT Municipiul Lupeni va pune la dispoziția utilizatorilor interesați locuințele în mod deschis, transparent și nediscriminatoriu, la un cost minimal, care va acoperi maxim 40% din costurile de întreținere, pentru a asigura funcționarea lor. Beneficiarii selectați vor asigura costurile de întreținere a clădirilor/locuințelor.

Proiectul nu este generator de venituri nete. 


NUME SI PRENUME  Stupinean Lia, Serviciul Dezvoltare Locală, proiecte
DATA 

      18.05.2022
SEMNĂTURA 
       .....................................................................................
Lupeni, 



 18 mai 2022

                    PREȘEDINTE DE ȘEDINȚĂ   
                       CONTRASEMNEAZĂ – SECRETAR  GENERAL                           

                   Prof. ANCA ELENA CORDEA
                                    Jr. MARIUS CLAUDIU BĂLOI

